संभल में कहा- पहले की सरकारें माफिया के खौफ से अपनी कुर्सी छोड़कर खड़ी हो जाती थीं
संभल पहुंचे कैबिनेट मंत्री धर्मपाल सिंह ने माफिया अतीक अहमद और अशरफ की हत्या को लेकर कहा कि हत्या विपक्ष ने राज खुलने के डर से कराई है।
माफिया अतीक अहमद और उसके भाई की प्रयागराज में मेडिकल टेस्ट कराने के दौरान 15 अप्रैल को हत्या कर दी गई थी। इन दोनों की मौत के बाद सियासत अचानक गर्मा गई। कोई इस हत्याकांड का समर्थन कर रहा है, तो कोई विरोध कर रहा है।
इसी बीच शनिवार को संभल पहुंचे कैबिनेट मंत्री धर्मपाल सिंह बड़ा बयान दिया। उन्होंने अतीक अहमद और अशरफ की हत्या को लेकर विपक्ष को घेरा। धर्मपाल सिंह ने कहा, ''माफिया ब्रदर्स की हत्या विपक्ष ने कराई है। विपक्ष को कुछ गंभीर राज खुलने का डर था।'' हालांकि उन्होंने सीधे तौर पर किसी भी विपक्षी दल का नाम नहीं लिया।
उन्होंने पिछली सरकारों पर आरोप लगाते हुए कहा कि पहले की सरकारों में पुलिस अधिकारी माफिया अतीक के आतंक के खौफ से अपनी कुर्सी छोड़कर खड़े हो जाते थे। जज अतीक के मामलों की सुनवाई करने से इनकार कर देते थे। लेकिन योगी सरकार ने माफिया को ठीक कर दिया।
असद के एनकाउंटर पर बोले थे- सरकार का मॉडल मशहूर हो रहा
इससे पहले, अतीक के बेटे असद के एनकाउंटर पर धर्मपाल सिंह ने कहा था, ''अतीक के बेटे असद और उसके शूटर जो मारे जा रहे हैं। इससे पूरे यूपी में खुशी की लहर है। देश ही नहीं, दुनिया में योगी सरकार का मॉडल मशहूर हो रहा है। अब लोग डिमांड कर रहे हैं कि योगी की तरह ही सरकार चलाओ।''
वहीं, अतीक-अशरफ की हत्या के अगले ही दिन मंत्री सुरेश खन्ना ने कहा था, ''जब जुल्म की इंतहा होती है तो कुछ फैसले आसमान से होते हैं... सरकार ने इस बात की हर तरह से कोशिश की कि कानून व्यवस्था को बनाए रखें। योगी सरकार ने अपराध के खिलाफ जीरो टॉलरेंस का नारा दिया था, सरकार उस पर कायम है।"
'अतीक-अशरफ को ऊपर पहुंचा दिया, अब सहारनपुर का नंबर'
अभी दो दिन पहले सहारनपुर के भाजपा विधायक राजीव गुंबर का एक वीडियो सामने आया। जिसमें उन्होंने अतीक अहमद और उसके भाई अशरफ की हत्या के लिए अपनी सरकार की पीठ थपथपाई। राजीव गुंबर ने कहा, 'यूपी की योगी सरकार गुंडे माफियाओं को मिट्टी में मिलाने के लिए बुलडोजर चला रही है। माफिया डॉन अतीक अहमद और उसके भाई अशरफ को ऊपर पहुंचा दिया है। प्रयागराज के बाद अब सहारनपुर के गुंडों का नंबर है।'
'पुलिस ने जान पर खेलकर मीडिया को बचाया'
देवरिया से भाजपा विधायक शलभमणि त्रिपाठी ने कहा था, "पुलिस को जितनी मुस्तैदी के साथ काम करना था उन्होंने किया। अतीक और अशरफ को बचाने की कोशिश पुलिस ने जान पर खेल कर की। मीडिया के लोगों को भी बचाने का प्रयास हुआ। 3 हमलावरों को गिरफ्तार किया गया। यह हमला अचानक हुआ था, पुलिस पर सवाल उठाना मुनासिब नहीं है। जो इस परिस्थिति में बेहतर हो सकता था, पुलिस ने वह किया।"
अतीक-अशरफ की हत्या पर आपको विपक्ष के बयान पढ़वाते हैं...
3 लेवल पर होगी अतीक-अशरफ हत्याकांड की जांच
अतीक-अशरफ हत्याकांड से जुड़ी ये खबरें भी पढ़ें...
अतीक-अशरफ की हत्या को लेकर आतंकी धमकी, अल-कायदा ने कहा- हम बदला लेंगे
माफिया अतीक अहमद और उसके अशरफ की 15 अप्रैल को प्रयागराज में जुडिशियल कस्टडी में हत्या हुई। अब आतंकी संगठन अल-कायदा ने बदला लेने की धमकी दी है। अतीक-अशरफ को ‘शहीद’ बताते हुए कहा है कि हम दोनों के हत्यारों को जिंदा नहीं छोड़ेंगे। आतंकी संगठन की धमकी के बाद अलर्ट जारी कर दिया गया है...(पूरी खबर पढ़ें)
गुड्डू मुस्लिम के नाम से मांगी 20 लाख की रंगदारी
भारतीय किसान मंच के राष्ट्रीय अध्यक्ष देवेंद्र तिवारी को उमेश पाल हत्याकांड के आरोपी गुड्डू मुस्लिम के नाम से धमकी भरी चिट्ठी मिली है। इसमें उनसे 20 लाख रुपए की रंगदारी मांगी गई है। रुपए नहीं देने पर उन्हें जान से मारने की धमकी दी गई है। देवेंद्र तिवारी लखनऊ के आलमबाग में रहते हैं। धमकी मिलने के बाद से उन्होंने DGP से शिकायत कर सुरक्षा की मांग की है। पढ़ें पूरी खबर...